ΓΡΑΠΤΗ ΕΡΩΤΗΣΗ E-0940/01

υποβολή: Jonas Sjstedt (GUE/NGL) προς την Επιτροπή

(28 Μαρτίου 2001)

Θέμα: Χρησιμότητα της ενίσχυσης για μεταποίηση

Η ενίσχυση για μεταποίηση που κατέβαλε η ΕΕ στην σουηδική βιομηχανία τροφίμων κατά την περίοδο προγραμματισμού 1995-1999 με σκοπό να αυξηθεί η αποτελεσματικότητα της παραγωγής, απεδείχθη ότι δεν επηρέασε καθόλου ούτε την παραγωγικότητα της βιομηχανίας, ούτε την κατανάλωση των πρώτωνλών. Δεν επωφελήθηκε ούτε καν η γεωργία. Αντιθέτως, οι επιχειρήσεις που εισέπραξαν την βοήθεια αυτή έκριναν ότι εξυπηρέτησε τον επιδιωκόμενο στόχο, σύμφωνα με αξιολόγηση του SLI (Οικονομικό Ινστιτούτο Τροφίμων) που δημοσιεύθηκε τον Φεβρουάριο του 2001.

Σύμφωνα με τις αναλύσεις του SLI, δεν διεπιστώθη καμία επίπτωση τηςπό εξέταση ενίσχυσης. Η αξιολόγηση αποδεικνύει ότι ακόμη και χωρίς ενίσχυση, οι επιχειρήσεις θα είχαν προχωρήσει στις βασικές επενδύσεις τους και το συμπέρασμά του είναι ότι η ενίσχυση έπαιξε έναν ρόλο μεταφοράς πόρων στις επιχειρήσεις, πράγμα που τους επέτρεψε να αυξήσουν τα κέρδη τους. Για τηνπό εξέταση περίοδο, η ενίσχυση για μεταποίηση απεδείχθη ότιπήρξε ένα ακατάλληλο όργανο για τηνλοποίηση του επιδιωκόμενου στόχου. Εξ' άλλου, η χρησιμοποίηση της εν λόγω βοήθειαςπόκειται σε σοβαρούς περιορισμούς, πράγμα που μειώνει σημαντικά τις δυνατότητές της να ασκήσει αποφασιστική επίδραση στη ζωτικότητα των επιχειρήσεων.

Η δημόσια ενίσχυση των επενδύσεων στη Σουηδία για την περίοδο 1996-1999 ανήλθε σε 329 εκατ. κορώνες, ενώ οι δαπάνες διαχείρισης της ίδιας ενίσχυσης εκτιμώνται σε 15 εκατ. κορώνες περίπου. Η ενίσχυση για μεταποίηση διατηρήθηκε για την περίοδο προγραμματισμού 2000-2006.

Μπορεί να αναφέρει η Επιτροπή εάν μία ενίσχυση πρέπει να διατηρείται σε περίπτωση που αποδεικνύεται άχρηστη. Φρονεί η Επιτροπή ότι η ενίσχυση για μεταποίηση έχει κάποια χρησιμότητα και, στα άλλα κράτη μέλη έχουν γίνει ανάλογες αξιολογήσεις με αυτές που έγιναν στη Σουηδία;

Απάντηση του κ. Fischler εξ ονόματος της Επιτροπής

(1 Ιουνίου 2001)

Η Επιτροπή έλαβε επίσημα την έκθεση στην οποία αναφέρεται το Αξιότιμο Μέλος του Κοινοβουλίου, στις αρχές Μαρτίου του 2001. Η έκθεση αυτή εξετάζεται τώρα από τιςπηρεσίες της Επιτροπής.

Η εξέταση μιας εκθέσεως αξιολόγησης οφείλει να προσέξει ότι οι εργασίες αξιολόγησης πραγματοποιήθηκαν κανονικά και πληρούν τα κριτήρια ελάχιστης ποιότητας. Όταν σε μία έκθεση αξιολόγησης διατυπώνονται συμπεράσματα, είναι σημαντικό να εξετάζεται το κατά πόσον τα συμπεράσματα αυτά συνδέονται με το πλαίσιο εντός του οποίου εφαρμόσθηκαν τα μέτρα ή κατά πόσον τα συμπεράσματα αυτά έχουν γενικότερη σημασία.

Η σουηδική έκθεση αξιολόγησης στην οποία αναφέρεται το Αξιότιμο Μέλος του Κοινοβουλίου καταρτίστηκε σύμφωνα με τις κοινοτικές κατευθυντήριες γραμμές που απαιτούν από τα κράτη μέλη να αξιολογούν τις επιπτώσεις των μέτρων που αφορούν τη μεταποίηση και την πώληση των γεωργικών προϊόντων. Ειδικότερα, αυτές οι κατευθυντήριες γραμμές απαιτούν να δίδεται απάντηση σε ένα σύνολο κοινών ζητημάτων αξιολόγησης στους τομείς της ανταγωνιστικότητας, της καταστάσεως των βασικών γεωργικών προϊόντων, του περιβάλλοντος, της εφαρμογής και της στόχευσης των μέτρων. Συνιστούν επίσης, στα κράτη μέλη, να αναλάβουν να κρίνουν την ποιότητα των επιμέρους εκθέσεων αναφερόμενα σε ένα σύνολο οκτώ τυποποιημένων κριτηρίων.

Όλα τα κράτη μέλη οφείλουν ναποβάλουν στην Επιτροπή τέτοιες εκθέσεις αξιολόγησης όσον αφορά το εν λόγω μέτρο πριν την 30η Σεπτεμβρίου 2001. Έχει ήδη αναγγελθεί ηποβολή σαράντα περίπου εκθέσεων. Η Επιτροπή προβλέπει να πραγματοποιήσει μία αξιολόγηση σε ευρωπαϊκό επίπεδο, βασιζόμενη σε μεγάλο βαθμό στις εκθέσεις που θαποβληθούν από τα κράτη μέλη και προβλέπει να δημοσιοποιήσει τα αποτελέσματα αυτής της σφαιρικής εργασίας. Δεν είναι δυνατόν σήμερα, εξαιτίας των προαναφερόμενων λόγων, να αποφανθούμε σχετικά με την ισχύ των συμπερασμάτων της εν λόγω σουηδικής μελέτης.

Η Επιτροπή σημειώνει ότι, για την περίοδο προγραμματισμού 2000-2006, οι σουηδικές αρχές έκριναν σκόπιμο να συνεχίσουν την εφαρμογή του μέτρου μεταποίησης και εμπορίας, όπως το επιτρέπει ο κανονισμός (ΕΚ) αριθ. 1257/1999 του Συμβουλίου της 17ης Μαΐου 1999, σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και με τον οποίο τροποποιούνται και καταργούνται ορισμένοι κανονισμοί(1). Υπό το φως των συμπερασμάτων της προαναφερόμενης εκθέσεως αξιολόγησης, οι σουηδικές αρχές επέλεξαν πάντως μία περισσότερο στοχοθετημένη προσέγγιση, επικεντρώνοντας την εφαρμογή του μέτρου στις μικρές και μεσαίες επιχειρήσεις.

(1) ΕΕ L 160 της 26.6.1999.